ועדת הכספים, כנסת 25, פרוטוקול מספר 277, 2023-12-25 00:00

משה גפני: דיווח הפרשים בהתאם לסעיף 3א1(א)(2) ו-(א1)(1) לחוק-יסוד: משק המדינה – דין וחשבון לעניין עמידה במגבלות הפיסקליות לשנת 2024

נאור שירי: זה לא בהתאם לסעיף, כי הסעיף הגדיר זמנים אחרים

משה גפני: ראיתי שיש תכניות להעלות מס הכנסה, לבטל נקודות זיכוי, לפגוע בעובדים

נאור שירי: קרן השתלמות, מס על הסוכר

ולדימיר בליאק: זה לא

משה גפני: אני לא אסכים לדבר הזה

משה גפני:  צריך כסף, וכסף רב – אנחנו מדברים על משהו בסביבות 50 מיליארד שקל כפי שאני קורא בדוח

משה גפני:  בתקציב האחרון העברנו 30 מיליארד שקל לביטחון ולאזרחים

ולדימיר בליאק:  בזבזתם 5 מיליארד שקל על כספים קואליציוניים

משה גפני: אולי מספיק עם העניין הזה?     

ולדימיר בליאק: לא מספיק, זה חלק מהבעיה

משה גפני: זה לא חלק מהבעיה

ולדימיר בליאק: אם לא תשנו סדרי עדיפויות נגיע לאסון

נאור שירי: זו הבעיה, לא חלק מהבעיה

משה גפני: זה לא חלק מהבעיה

ולדימיר בליאק: ודאי שזה חלק מהבעיה

משה גפני: אם אתה רוצה לדון על ההסכמים הקואליציוניים, אני אתן לך את הבמה ותגיד

ולדימיר בליאק: ודאי

משה גפני: אנחנו נתחיל עם הדוח שעליו אנחנו מדברים

משה גפני:  במקום לדון על האצת המשק, במקום לדון על הטמעת הטכנולוגיה, על ענפי ההייטק, על מס לרווחי היתר כמו של הבנקים, אנחנו דנים על העלאת מס הכנסה, על פגיעה בעובדים – אני חושב שזה לא נכון

משה גפני:  זו עמדתי, ואני אביע אותה ברגע שיגיע הדבר המעשי

משה גפני:  מי מציג את הדוח?      

טטיאנה סלובודניצקי: 	היינו אצלכם לא מזמן עם עדכון של תקציב 2023, הצגנו תמונת מקרו, ואין הרבה שינויים

יובל: בת הזוג שלי, שיר, אבא שלה קית' חטוף בעזה כבר 80 יום

יובל:  היינו פה בדיון הקודם

יובל:  אתם מדברים על נושאים חשובים, קדושים

יובל:  אנחנו מגיעים, לצערנו, לכנסת כל שבוע בשבועות האחרונים

יובל:  יש המון נושאים בוערים, יש מילואימניקים וחיילים שמקריבים המון ומגיע להם המענה הטוב ביותר, אבל אנחנו בפחד אימים שבתוך כל הבלגאן הזה האהובים שלנו שנלקחו מהבית בפיג'מה יישכחו בעזה

יובל:  אנחנו פה למטרה אחת, ולמטרה אחת בלבד: לא להפריע לסדר היום הציבורי, לא לעורר פרובוקציה, לא להטיח האשמות, רק לדרוש ולבקש מכל בעלי ההשפעה במשכן המחוקקים לא לשכוח את ההורים שלנו בעזה

יובל:   הזמן שלהם אוזל, הם נמקים שם, הם מגיעים אלינו בשקים וכגופות

יובל:  אנחנו צריכים אותם בחיים

יובל:  המדינה שלנו היא אומה חפצת חיים, מקדשת את החיים, מה שבדיוק מפריד אותנו ומבדיל אותנו מהחמאס הארורים

יובל:  בקשה, בקשה, זה כבר 80 יום, כבר יותר מידי

יובל:  אין לנו כוחות, אנחנו צריכים אתכם איתנו

שיר סיגל: אני הבת של קית'

שיר סיגל:  אימא שלי חזרה ביום ה-51 ללחימה

שיר סיגל:  אימא שלי מספרת סיפורי זוועות, ואני מניחה שרובכם ראיתם בחדשות

שיר סיגל:  אימא שלי לא במצב לצאת, להצטלם ולספר על מה שהיא עברה שם

שיר סיגל:  אני פה בשבילה, אני פה בשביל להילחם על אבא שלי

שיר סיגל:  מהרגע שאימא שלי חזרה היא אמרה לי שהיא לא יודעת מה יותר גרוע, אם להיות בשבי, אם לדעת שבעלה בשבי או לדעת שהיא לא יכולה לעשות שום דבר בשביל שהוא יחזור

שיר סיגל:  אני פה בשביל לבקש מכם, כי לכם יש את הכוחות ואת היכולת להחזיר אותם הביתה בחיים

שיר סיגל:  אין לנו זמן

שיר סיגל:  אני יודעת שכל יום שעובר הסיכוי של אבא שלי לחזור בחיים הולך ויורד

שיר סיגל:  אבא שלי הקריב את חייו למען מדינת ישראל - הוא עלה ארצה בגיל 20, התיישב בעוטף שעטף את ישראל, שמר על מדינת ישראל מפני האיום שכולנו מכירים, מפני התופת של חמאס

שיר סיגל:  מי ששמר על מדינת ישראל במשך 25 שנה מפני חמאס יושב היום בתוך עזה

שיר סיגל:  המחויבות הבסיסית והמוסרית ביותר שלנו היא להחזיר אותו הביתה בחיים, להחזיר אותו לבית שלו שכבר לא קיים

שיר סיגל:  אני יכולה להגיד לכם שרוב הבתים בקיבוץ שלנו או שנשרפו או שאנשים שגרו בהם נרצחו

שיר סיגל:  אבא שלי הוא כמעט בין היחידים שנותר בחיים בשכונה שלו בקיבוץ

שיר סיגל:  אם אבא שלי לא יחזור לקיבוץ לא יהיה קיבוץ

שיר סיגל:  כמו שאבא שלי שם גם אבא שלכם יכול היה להיות שם, גם הבת שלכם הייתה יכולה להיות שם

שיר סיגל:  באותו יום גם הילדים שלכם היו יכולים להירצח ולהיאנס, והדבר הזה ממשיך לקרות

שיר סיגל:  זה לא קרה רק ב-7 באוקטובר, זה עדיין קורה

שיר סיגל:  עד עכשיו אבא שלי נמצא שם, עובר זוועות

שיר סיגל:  אני לא רוצה להלאות אתכם בסיפורים, אבל אם תקדישו מזמנכם לבוא אלי הביתה ולשמוע מה אימא שלי מספרת, גם לכם יהיו סיוטים בלילה ולא תוכלו ללכת לישון

שיר סיגל:  אני צריכה אתכם

שיר סיגל:  אני מבקשת שכל יום לפני שאתם הולכים לישון תעצמו עיניים במשך שתי דקות, תחשבו על הבת שלכם, על הילד שלכם, על ההורים שלכם כאילו הם בעזה, תאמרו לעצמכם שהיום עשיתם הכל כדי שהם יחזרו הביתה

שיר סיגל:  אם זה לא קרה אל תלכו לישון

שיר סיגל:  תודה

משה גפני: תודה

משה גפני:  אנחנו חוזרים לסדר היום

טטיאנה סלובודניצקי: היינו על 3% צמיחה בשלושת הרבעונים הראשונים של שנת 2023

טטיאנה סלובודניצקי:  אנחנו צופים ירידה דו-ספרתית ברבעון האחרון של כ-19%, מה שמביא אותנו לשני אחוזי צמיחה ב-2023 - עדכון מאוד משמעותי כלפי מטה

טטיאנה סלובודניצקי:  אנחנו רואים שהאינפלציה נמצאת בתוואי של ירידה, שזה מה שצפינו שיקרה, אין פה יותר מידי הפתעות

טטיאנה סלובודניצקי:  התחזית לשנה הזאת היא 4

טטיאנה סלובודניצקי: 2, 3

טטיאנה סלובודניצקי: 1 בסוף שנה, ובשנה הבאה אנחנו מתכנסים לטווח היעד של 2

טטיאנה סלובודניצקי: 7 בממוצע שנתי ו-2

טטיאנה סלובודניצקי: 6 אינפלציה סוף שנה

נאור שירי: על בסיס איזה מודל הנתונים האלה?     

טטיאנה סלובודניצקי: 2023

טטיאנה סלובודניצקי:  אנחנו רואים התמתנות בהכנסות ממסים מאמצע השנה

טטיאנה סלובודניצקי:  אנחנו מדברים על כ-10 מיליארד ירידה שאין להם קשר ללחימה ומעדכנים אותם במסגרת דוח הפרשים בכל מקרה

יצחק פינדרוס: כמה מתוך ה-10 מיליארד שקל זה ירידה בנדל"ן?        

טטיאנה סלובודניצקי: 	לא הרבה, מכיוון שירידה בנדל"ן זה משהו שצפית

טטיאנה סלובודניצקי:  אין לי תשובה מדויקת, כי אין לנו תחזית מפורטת של ההכנסות

ינון אזולאי: את אומרת שיש ירידה של 10 מיליארד ללא קשר ללחימה

טטיאנה סלובודניצקי: זה פער שהיה קורה בכל מקרה

ינון אזולאי: לא צפיתם אותו?     

טטיאנה סלובודניצקי: אם היינו צופים היינו יודעים על זה, גם אתם הייתם יודעים על זה

חמד עמאר: אמרתם שעד סוף השנה תהיה ירידה של 25 מיליארד

ינון אזולאי: תגידי לנו מה השתנה שפתאום יש את ה-10 מיליארד, כי כשהגשתם תקציב ידעתם בדיוק מה קורה

טטיאנה סלובודניצקי: בינואר היה תקציב מוקדם

טטיאנה סלובודניצקי:  הקטנו את התחזית במאי-יוני בכשישה מיליארד שקלים לשנה הזאת

טטיאנה סלובודניצקי:  שישה מיליארד שקלים זה לא סכום מספיק בשביל לפתוח את התקציב רגע אחרי שאושר

ולדימיר בליאק: התקציב התקבל ב-31 במאי

ינון אזולאי: איפה הנפילה ממאי לעכשיו?      

ולדימיר בליאק: מ-31 במאי עד תחילת אוקטובר יש ירידה של 10 מיליארד שקל בהכנסות המדינה

טטיאנה סלובודניצקי: נכון

טטיאנה סלובודניצקי:  צפינו שתגיע ירידה במיסים, אבל לא הערכנו נכון עד כמה היא חדה ומתי היא תגיע

טטיאנה סלובודניצקי:  כשהצגנו לכם את התחזית במסגרת התקציב בינואר ובמאי, דיברנו על זה שיש פה הרבה מאוד סיכונים כלפי מטה

ולדימיר בליאק: הצבענו פה על תקציב המדינה, כשבתקציב המדינה היו מספרים

ולדימיר בליאק:  אם ידעתם כבר אז שיש צפי לירידה של שישה מיליארד שקל, למה לא עדכנתם את התקציב?     

טטיאנה סלובודניצקי: עדכנו

ולדימיר בליאק: לא, אנחנו הצבענו על מספרים

טטיאנה סלובודניצקי: ב-7 ליוני נשלח לממשלה מסמך עם עדכון של שישה מיליארד שהערכנו

ולדימיר בליאק: שבוע אחרי שהקואליציה הצביעה בעד תקציב לא נכון

ולדימיר בליאק:  אני הצבעתי נגד, אמרתי שהמספרים לא מציאותיים, אבל אתם לא שאלתם שאלות, הצבעתם על תקציב פיקטיבי

יצחק פינדרוס: האם יש לכם לשלוח לנו את ה-10 מיליארד ירידה לפי תחומים?     

ינון אזולאי: אני רוצה לדעת מתי חלה הירידה הזאת

מטי צרפתי הרכבי: האם היושב ראש ידע על המכתב שנשלח לממשלה בנוגע לגירעון של שישה מיליארד?              

איתי טמקין: לא גירעון

מטי צרפתי הרכבי: על פער בהכנסות

טטיאנה סלובודניצקי: 	10 מיליארד לא קשורים לעדכון של שישה מיליארד שעשינו ביוני, 10 מיליארד זה איזה שהוא פער שנצבר בזמן שחלף מאז

טטיאנה סלובודניצקי:  גם בדוח המגמות שהוגש לכם בסוף אוגוסט-תחילת ספטמבר דיברנו על זה שייתכן ויהיה פה עדכון כלפי מטה

ינון אזולאי: זה 10 מיליארד נוספים?      

טטיאנה סלובודניצקי: כן

ינון אזולאי: ולכן התהייה שלי עוד יותר גדולה

ינון אזולאי:  כשהעברנו את התקציב ב-31 במאי, לא יכולתם להגיד לנו על השישה מיליארד?     

נעמה לזימי: אמרנו לכם כל השנה האחרונה שיהיה אובדן הכנסות

חמד עמאר: גם ראש אגף תקציבים הזהיר כל הזמן על ירידה

נעמה לזימי: אחרי שעשיתם הכל הפוך אתה מתפלא שהתקציב עבר בניגוד לתחזיות של כל מי שהיו מסביב?     

ינון אזולאי: המספרים האלה לא נאמרו

ינון אזולאי:  אמרו לנו שיהיה, אבל לא אמרו לנו את הסכום

ינון אזולאי:  שבוע אחרי זה הם פתאום הגיעו

ינון אזולאי:  מה, לא ידעתם שבוע לפני זה שיש שישה מיליארד?      

נעמה לזימי: ינון, אני מאוד מעריכה אותך, אבל סירבתם לדון במשך שנה שלמה בכל השלכה תקציבית

נעמה לזימי:  אתם עשיתם הכל כדי שלא יהיה פה שום דיון על אובדן הכנסות, על אובדן השקעות, על פגיעה תקציבית

נעמה לזימי:  אתם סירבתם לדון בכל מסמך

טטיאנה סלובודניצקי: 	אנחנו כרגע נמצאים בתרחיש בסיס של משך לחימה עד סוף שנה

טטיאנה סלובודניצקי:  ברבעון הראשון אנחנו  מדברים על עצימות שהיא בערך חצי ממה שקורה עכשיו ועל עצימות מאוד נמוכה עד סוף 2024, מה שמביא אותנו ל-1

טטיאנה סלובודניצקי: 6% צמיחה

טטיאנה סלובודניצקי:  יש פה תרחיש יותר אופטימי, ההסתברות שלו כנראה לא גבוהה, ויש תרחיש יותר פסימי

טטיאנה סלובודניצקי:  בדיונים פנימיים שלנו יש תרחישים חמורים מזה שיכול להיות שתראו אותם במסגרת המצגות לתקציב 2024

טטיאנה סלובודניצקי:       	עדכון תחזיות צמיחה

טטיאנה סלובודניצקי:  אני מראה פה תחזית של מאי

טטיאנה סלובודניצקי:  הורדנו מ-3 של ינואר ל-2

טטיאנה סלובודניצקי: 7 בעקבות ההתפתחויות שהיו אז בגלל חוסר ודאות כללית במשק

טטיאנה סלובודניצקי:  אנחנו כרגע עם 0

טטיאנה סלובודניצקי: 6 פחות ב-2023 ו-1

טטיאנה סלובודניצקי: 6 פחות ב-2024

טטיאנה סלובודניצקי:  יש פה עדכון משמעותי של תמונה מקרו כלכלית בתרחיש שהוא תרחיש בסיס יחסית מתון

טטיאנה סלובודניצקי:       	עדכון תחזית ההכנסות

טטיאנה סלובודניצקי:  מה שאתם רואים כאן זה לעומת מאי, אחרי עדכון של אותם שישה מיליארד ו-12

טטיאנה סלובודניצקי: 6 מיליארד ב-2024 שעודכנו באותה עת

טטיאנה סלובודניצקי:  אנחנו בפער של 25 מיליארד השנה ו-35 מיליארד בשנה הבאה

טטיאנה סלובודניצקי:        הפילוח של 2024 זה איזו שהיא הערכה שלנו לגבי מה שמיוחס ללחימה ומה לא

טטיאנה סלובודניצקי:  יש פה דחייה מסוימת של מיסים, לא מאוד גדולה

טטיאנה סלובודניצקי:  יש עדכון של 23 מיליארד בעקבות הלחימה ועוד 12 מיליארד שלא קשורים ללחימה

נאור שירי: בפברואר מסתיימת הלחימה לפי המודל הזה

טטיאנה סלובודניצקי: מסתיימת בעצימות גבוהה

טטיאנה סלובודניצקי:  לתחזית שאנחנו מציגים יש הרבה סיכונים, סיכונים כלפי מטה

טטיאנה סלובודניצקי:  ברגע שיש עדכון משמעותי כלפי מטה, עדכון משמעותי בסביבת הלחימה וכל הדברים שמסביב, באים אליכם ומעדכנים אתכם

איתי טמקין: 	השקף הבא מדבר על עדכון של צד ההוצאות בשנת 2024

איתי טמקין:  מה שאנחנו רואים פה זה שהצפי של ההוצאה גדל בכמעט 50 מיליארד שקל לעומת מה שתכננו בתקציב 2024 שאושר כאן

איתי טמקין:  מתוך אותם 50 מיליארד שקל, 40 מיליארד שקל משויכים למלחמה – אתם רואים את החלוקה בין ביטחון להוצאות אזרחיות הנובעות מהמלחמה

איתי טמקין:  הוצאות אזרחיות הנובעות מהלחימה זה המשך שהייה בבתי מלון, המשך פינוי עצמאי שהאזרחים מקבלים כסף, המשך טיפול במערכים ממשלתיים שצריך לתגבר נוכח הלחימה

איתי טמקין:  בנוסף, יש לנו גידולים בתקציב שנובעים בחלקם מהמלחמה ובחלקם לא מהמלחמה, מה שנקרא גידול אקסוגני בסכום של 8

איתי טמקין: 8 מיליארד שקלים

איתי טמקין:  סך כל הגידול הצפוי בהוצאה כפי שאנחנו חוזים כעת הוא 50 מיליארד שקל

איתי טמקין:  האי ודאות במספרים בנוגע לתקציב הביטחון היא גבוהה -  משך הלחימה, היקף המילואים

איתי טמקין:  גם הסיפור של הסיוע האמריקאי הוא דרמטי למספרים

איתי טמקין:  חשוב לנו להיות שקופים ולהגיד שיתכן שבהמשך השנה נצטרך לבוא ולעדכן אותו, אבל זה המספר הכי טוב שאנחנו יודעים להעריך בנקודת הזמן הזאת

איתי טמקין:  אם צפי ההוצאה דיבר על 514 מיליארד שקלים, עכשיו צפי ההוצאה מדבר על 562

איתי טמקין: 1 מיליארד שקל בשנת 2024

משה גפני: כמה כסף עולה המלחמה?     

איתי טמקין: הדיווח לשנת 2024 מדבר על 49

איתי טמקין: 6 מיליארד שקל

ינון אזולאי: זה עד סוף הרבעון הראשון?     

איתי טמקין: שלושה חודשים, רבעון

מטי צרפתי הרכבי: אין כאן שום הצעה לקיצוץ התקציב המקורי?      

משה גפני: כמה?     

נאור שירי: התרחיש הוא חמישה חודשי לחימה: שלושה ב-2023 ושניים ב-2024

איתי טמקין: לא, בצד ההוצאה דיברנו על עצימות הולכת ופוחתת שקיימת עד סוף הרבעון

גלעד קריב: השאלה אם לא היה ראוי להציג פה יותר מתרחיש ייחוס אחד למלחמה

גלעד קריב:  כדי לא שנהיה בעוד חצי שנה עם הפתעה כמו שאנחנו עכשיו, שימו עוד תרחיש ייחוס של עצימות בינונית ועוד תרחיש ייחוס של עצימות גבוהה

גלעד קריב:  ללכת לתרחיש המינימאלי שאומר שעוד חודשיים נגמר הכל? מישהו בציבור הישראלי סומך ידיו על התרחיש הזה? הם פשוט לא רוצים להראות לנו תרחישים יותר גרועים שצריכים להיות לנגד עינינו

חמד עמאר: החזית הצפונית נלקחה בחשבון?     

איתי טמקין: נלקחה בעצימות הנוכחית שלה

מטי צרפתי הרכבי: האם התרחישים האלה קיבלו גיבוי מהממשלה?     

חמד עמאר: אני לא חושב שלא צריך לקחת בחשבון את הצפון

ינון אזולאי: הוא לוקח במצב הקיים

איתי טמקין: בתקציב המדינה צריך להופיע מספר אחד, לא יכולים להופיע בו הרבה מספרים

איתי טמקין:  יש מחיר בלשים מספר גבוה מידי ומחיר בלשים מספר - -     

גלעד קריב: אבל אנחנו עוד לא בתקציב, אנחנו בתרחישי ייחוס לקראת דיוני התקציב

איתי טמקין: אנחנו נמצאים עכשיו בדוח ההפרשים

איתי טמקין:  דוח ההפרשים צריך להראות כמה רחוק הצפי מהתקציב שאושר, מהמסגרות שאישרתם

משה גפני: מה הצפי?     

איתי טמקין: חייבים להניח איזה שהוא תרחיש בסיס כדי לייצר את דוח ההפרשים

איתי טמקין:  בלי תרחיש בסיס מסוים אנחנו לא יכולים לייצר דוח הפרשים, כי כמו שאמרתם, אי הוודאות לגבי שנה הבאה היא רבה

איתי טמקין:  בשקף הקודם הוצגו מגוון סיכונים לתחזית הזאת

איתי טמקין:  רשימת הביאורים לתחזית הזאת ארוכה מאוד, כי אי הוודאות היא ברמות מאוד מאוד גבוהות

איתי טמקין:  אנחנו מעריכים כרגע לפי תרחיש שבו העצימות של המלחמה תרד דרמטית, או תרד בסוף הרבעון הראשון

איתי טמקין:  נצטרך לבוא אליכם שוב פעם עם עוד עדכונים ככל שהמלחמה תתארך, אין פה שאלה בכלל

איתי טמקין:  אם העסק פה יהיה יותר חמור, הן מבחינת הגבלות כלכליות, הן מבחינת חזיתות נוספות, הן מבחינת פגיעה בעורף, ברור שהמספרים שיש כאן יצטרכו לעבור עדכון נוסף, אין כאן שאלה בכלל

איתי טמקין:  בשביל שנוכל לדבר על משהו, צריך להניח תרחיש בסיס ולהציג מספרים, ואלה המספרים עם התרחיש שקיים כרגע

איתי טמקין:       	אם לוקחים את ההוצאה ומפחיתים את ההכנסה מקבלים את הגירעון

איתי טמקין:  הגירעון לשנה הבאה, לפי התחזיות האלה, מדבר על כמעט 114 מיליארד שקל, 5

איתי טמקין: 9%, כאשר הגירעון הקבוע בחוק לשנה הבאה הוא 2

איתי טמקין: 25%

איתי טמקין:  הפער בין 5

איתי טמקין: 9 לאותם 2

איתי טמקין: 25 הם 67 מיליארד שקלים, כשזה ההפרש המצטבר שיצטרך להיות מטופל במסגרת התקציב הקרוב

איתי טמקין:  הממשלה תצטרך להכריע בכמה היא מתקנת את המסגרת, בכמה היא מעלה את הגירעון המותר, 2

איתי טמקין: 25, כלפי מעלה

מטי צרפתי הרכבי: זה בנוסף ל-30 המיליארד גירעון מובנה שאישרנו בתקציב 2023?     

איתי טמקין: בתקציב 2023 היו שני עדכונים: עדכון בצד ההכנסה ב-25 מיליארד - -     

מטי צרפתי הרכבי: את זה עדכנו בתקציב 2023?      

איתי טמקין: כן, לפני שבועיים כשאישרתם את התקציב המספר הזה כבר היה ידוע

איתי טמקין:  במקביל גם ההוצאות גדלו בסכום דומה, בסכום של בערך 25 מיליארד שקל, מה שאומר שהגירעון גדל ב-50 מיליארד

מטי צרפתי הרכבי: אני מדברת על 2023

איתי טמקין: ב-2023 היה עדכון בצד ההכנסה של 25 ועדכון בצד ההוצאה של קצת יותר מ-25 מיליארד שקל

מטי צרפתי הרכבי: זה מספר שפחות היינו מודעים לו, היינו מודעים ל-30

איתי טמקין:   בוועדת כספים זה הוצג כפי שאמרתי

מטי צרפתי הרכבי: למה אתם לא מציעים קיצוץ רוחבי בתקציב המקורי של 2024?       

משה גפני: אנחנו לא נמצאים עכשיו בהצעות שלהם, אנחנו נמצאים בדיווח על המצב הכספי של הממשלה

משה גפני:  זה לא שהם יכולים להציע הצעות לקצץ, להוסיף

מטי צרפתי הרכבי: אנחנו הלנו על כך שדוח ההפרשים לא הוגש בזמן, כי חשבנו שנכון שדוח ההפרשים יוצג בפני הוועדה לפני אישור תקציב 2023, לפני העדכון של תקציב 2023

מטי צרפתי הרכבי:  יש לי תחושה שהייתה העדפה מכוונת של שר האוצר לא להגיש את דוח ההפרשים בזמן, כדי שיהיו פחות עימותים סביב אישור התקציב של 2023

מטי צרפתי הרכבי:  זה רק מחזק לנו את החשיבות לעמוד בחוק היסוד ובהגשת דוח ההפרשים בזמן

משה גפני: אני ביקשתי את החוק הזה

נאור שירי: למה ביקשת את החוק הזה?     

משה גפני: ביקשתי את החוק הזה מלכתחילה, כי אמרתי שלא יכול להיות פער כלכלי בין הוועדה, שהיא ועדה שצריכה לעקוב אחרי מה שהממשלה עושה, לבין התקציב

משה גפני:  החוק הזה מכריח את הממשלה לבוא לכאן ולדווח

מטי צרפתי הרכבי: רק לא עשו את זה, ועוד היה עדכון של 2023

משה גפני: לא לקחתי בחשבון, כמו שאף אחד מאיתנו לא לקח בחשבון, את מה שקורה כלכלית

משה גפני:  היחס הכלכלי בין הממשלה לבין הכנסת יישמר בכל מקרה, אבל את החוק צריך לבצע

נאור שירי: אבל לא ביצעו את החוק

משה גפני: עמדתי על כך שימסרו דיווח, אפילו שהיום הוא פחות נחוץ

משה גפני:  בשנה הבאה הוא יהיה נחוץ

נאור שירי: רצית לייצר ודאות לציבור הישראלי בין התקציב שתוכנן לבין הביצוע

נאור שירי:  מה שווה החוק הזה אם לא עומדים בו?      

משה גפני: אמרתי שאף על פי כן אנחנו צריכים את הדיווח שלהם, לכן הם הגיעו איתו היום

ולדימיר בליאק: אני חושב שהדוח הזה מספיק חשוב כדי ששר האוצר יגיע לפה וייתן תשובות, בטח עם הנתונים שאנחנו רואים

ולדימיר בליאק:  הדיל הלא כתוב הזה שהוא מסדר לך כספים לחינוך העצמאי ואתה נותן לו הנחות ומאפשר לו לזלזל בוועדת הכספים - חייב להיפסק

ולדימיר בליאק:  די, מספיק, הוא צריך להגיע לפה ולתת תשובות

ולדימיר בליאק:  אני רוצה לחזק את חברתי מטי ולומר שהייתה חשיבות קריטית לפרסום הדוח הזה לפני אישור התקציב המתוקן ל-2023

ולדימיר בליאק:  אם חברי הקואליציה היו יודעים שבשנה הבאה יש בור של 67 מיליארד שקל, יכול להיות שזה היה משפיע עליהם והם היו מצביעים אחרת, יכול להיות שהם לא היו מבזבזים חמישה מיליארד שקלים כספים קואליציוניים והיו סוגרים חמישה-שישה משרדים מיותרים

ולדימיר בליאק:  לא במקרה שר האוצר לא פרסם את הדוח לפני אישור התקציב המתוקן

אליהו (אלי) רביבו: בדקת אם הוא הוגש לו?       

מטי צרפתי הרכבי: הוא צריך לדרוש שזה יוגש

ולדימיר בליאק: אני רוצה להתעכב דווקא על הגידול האקסוגני של 8

ולדימיר בליאק: 8 מיליארד שקלים

ולדימיר בליאק:  אנחנו הצבענו על התקציב ל-2024 רק בחודש מאי השנה, לפני שישה חודשים

ולדימיר בליאק:  אני מבין שיש הוצאות שקשורות למלחמה, הכל בסדר, אבל איך לא חזיתם 8

ולדימיר בליאק: 8 מיליארד שקלים שלא קשורים למלחמה? איזה מדדים השתנו באופן קיצוני מחודש מאי עד עכשיו? לגבי הריבית, איך אנחנו מגיעים לגידול של 3

ולדימיר בליאק: 7? יש עוד 2

ולדימיר בליאק: 2 מיליארד שקלים שלא ציינתם בדוח ההפרשים

חמד עמאר: אני זוכר שבדיון שהיה לנו על התקציב דיברו על ירידה של 50 מיליארד שקל והקואליציה התעלמה מזה

חמד עמאר:  אנחנו מדברים עכשיו על 114 מיליארד שקל גירעון שיהיה בסוף שנת 2024

חמד עמאר:  היום בבוקר יצאה הודעה לתקשורת מטעם האוצר על כך שהם מבקשים את הסגירה של 10 משרדים

חמד עמאר:  נכון שחלק יגידו שזה כסף קטן יחסית ל-114 מיליארד, אבל אנחנו חייבים

חמד עמאר:  כלכלה זה דבר שצריך להיות משהו יציב, משהו ידוע

חמד עמאר:  אתה לא יכול לעבוד בכלכלה כשהכל באוויר

חמד עמאר:  אנחנו לא יכולים להמשיך עם המצב הקיים היום

חמד עמאר:  מדינת ישראל היא מעל כולם, התקציב של מדינת ישראל הוא מעל כולם

חמד עמאר:  אני זוכר שכשקיבלנו את משרד האוצר במשמרת שלנו היה גירעון של יותר מ-100 מיליארד שקל

חמד עמאר:  אני יודע איזה קשיים היו ואיזה קיצוצים עשינו בשביל להעלות את התקציב

חמד עמאר:  אני מצפה מאנשי המקצוע של האוצר להגיע אלינו עם תקציב 2024 כשהם לא מדברים על גירעון כזה גדול

חמד עמאר:  אף אחד שיושב כאן סביב השולחן לא יודע מה יתפתח במזרח התיכון, לא משנה אם בצפון או בעזה, כמה זמן זה יימשך

חמד עמאר:  חייבים לקחת את הנושא הזה בחשבון בתקציב 2024

מטי צרפתי הרכבי: תרחיש הבסיס שלכם היה צריך להיות יותר מחמיר

מטי צרפתי הרכבי:  אני לא יודעת מי קבע אצלכם שזה התרחיש שצריך לאמץ, כי במציאות שאנחנו חיים בה התרחיש שהייתם צריכים לבחור היה צריך להיות תרחיש יותר שמרני, לא תרחיש הבסיס שעליו התבססתם

נאור שירי: מה סכום הכספים הקואליציוניים בתקציב 2024 המקורי?       

איתי טמקין: עברה החלטת ממשלה על כשמונה מיליארד שקלים

נאור שירי: אני רוצה להזכיר לך, אדוני היושב ראש, שאמרת שלא תשב יותר בממשלה שעוברים בה כספים קואליציוניים

משה גפני: כשעושים הסכם עם הסתדרות המורים ומגיע התשלום, לא באים ואומרים שזה כסף קואליציוני, שזה כסף שעכשיו התווסף

משה גפני:  עם המורה בשדרות שנמצאת תחת הפגזות עשו הסכם לפני שנה, חצי שנה, לא חשוב כמה, כך שהיא תקבל משכורת כמו המקבילה שלה בבית ספר אחר

משה גפני:  אומרים עכשיו שלא ישלמו לה את המשכורת הזאת כיוון שזה כסף קואליציוני

גלעד קריב: אתה מוכן להעביר את תלוש המשכורת של אותה מורה שהחינוך העצמאי מסרב להעביר?     

אליהו (אלי) רביבו: גלעד, אתה מגזים, אתה יודע את האמת

גלעד קריב: קשה לך לשמוע את האמת

גלעד קריב:  החינוך העצמאי מסרב להעביר את תלוש המשכורת של המורה בשדרות

אליהו (אלי) רביבו: אתה אומר דבר לא נכון בעליל

גלעד קריב: אני אומר את מה שהאוצר אמר כאן

אליהו (אלי) רביבו:  מי מהאוצר אמר את זה?     

משה גפני: אשתי הייתה מורה הרבה שנים באופקים

משה גפני:  אין דבר כזה שהיא תקבל תלוש נפרד, או תקבל אותו דרך הארגון

משה גפני:  מי שקובע את השכר שלה וקובע את הפנסיה שלה זה משרד החינוך

שרן השכל: היא מקבלת את השכר ממשרד החינוך כמו כל המורות האחרות?     

משה גפני: יש דבר אחד מאז קום המדינה, וזה העצמאות הפדגוגית של החינוך העצמאי

משה גפני:  את המשכורת הם מקבלים לפי מה שמשרד החינוך קובע

משה גפני:  כששאלתי את אשתי אם אי פעם היה מצב שהיא קיבלה באופן שונה מאשר מורה בחינוך הממלכתי, היא אמרה שבחיים לא היה דבר כזה, שזאת המצאה

משה גפני:  מה אמרו? אמרו שהיא לא מלמדת ליבה

משה גפני:  כששאלתי אותה אם היא לימדה ליבה, היא אמרה לי שכן

משה גפני:  יש אנשים טובים באופוזיציה שכששואלים אותם בשיחות ארבע עיניים למה הם נגד, למה הם אומרים שלא צריך שתהיה השוואה בתנאים - -       

נאור שירי: אני בעד השוואת תנאים מלאה, אני בעד שכל מורה ומורה בישראל יקבלו את השכר שמגיע להם

נאור שירי:  מי שמרעיב שנים על גבי שנים את מערכת החינוך בישראל ומפריט אותה זה אתם

נאור שירי:  אתם מפריטים את מערכת הבריאות בכך שאתם מייצרים רשתות חינוך פרטיות שהן לא חינוך ממלכתי, אתם מממנים שר במשרד החינוך שדואג לאותה רשת חינוך - הזיה

נאור שירי:  המדינה צריכה לחנך את האנשים פה

נאור שירי:  החוזה אומר כך: תשמרו על הביטחון, תחנכו, ותתנו שוויון זכויות

נאור שירי:       	דוח ההפרשים היה משמעותי לפני התקציב

אליהו (אלי) רביבו: אם בזמן שמגישים תקציב יודעים שהוא הולך להתעדכן, צריך להחריג מראש ולהסביר שהוא לקראת שינויים

ולדימיר בליאק: חבר הכנסת רביבו, איפה היית? ידעת שזה פיקטיבי ובכל זאת הצבעת בלי לשאול

ולדימיר בליאק:  איפה האחריות שלכם?      

משה גפני: במקום לדבר על הפגיעות במס הכנסה, בנקודות זיכוי, במקום לדבר על הדברים הגדולים, זה מה - -?      

נאור שירי: אמרת שזה לא דיון על התקציב

שרן השכל: גפני, אשתך לעומת מורות אחרות במדינת ישראל לא מקבלת את תלוש השכר ישירות ממשרד החינוך, היא לא מפוקחת כמו כל שאר המורות, וגם התלמידים שלה לא צריכים לעבור את אותם מבחנים שכל התלמידים האחרים עוברים כדי לוודא את אותה רמה של חינוך

משה גפני: בגלל זה כשהייתם במשרד החינוך הוצאתם מוועד החינוך את החרדי שהיה שם?      

שרן השכל: באמת?      

ינון אזולאי: זה נכון

שרן השכל: בוועדת המשנה ניסינו להילחם על חינוך חרדי ועל חינוך ממלכתי-חרדי

משה גפני: דיברתי איתך

אליהו (אלי) רביבו: אולי במקום להמשיך להילחם בחינוך החרדי תנסו לשלב אותם?      

שרן השכל: אשתך יכולה להיות מורה מצוינת, אבל היא לא שונה מהמורה במגזר הנוצרי שגם לה מגיע שכר כזה, גם היא במוכר שאינו רשמי

שרן השכל:  מדוע לעשות איפה ואיפה בין מורות לבין תלמידים? אם אתם הולכים בצורה כוללת, תלכו ותשוו בין כולם

משה גפני: למה הוצאתם מוועד החינוך את החרדי?     

שרן השכל: בית המשפט כבר רמז שאת עניין החינוך המוכר שאינו רשמי הם ירחיבו, ויש מספר עתירות שכרגע נמצאות בבג"ץ כדי להרחיב את זה לעוד מוסדות חינוך במדינת ישראל

שרן השכל:  האם הכנסתם גם את התוספת הזאת לתוך הערכה בשנה הבאה, הרי מדובר בסכום כסף מאוד גדול? התוספת הזאת יכולה להכניס אותנו לבור עוד יותר גדול

איתי טמקין: נכון

שרן השכל: בית המשפט יחייב אתכם לשלם את זה

איתי טמקין: זה את אומרת

שרן השכל: אנחנו נמצאים בתקופה שבה התקיים אחד המחדלים הביטחוניים הגדולים ביותר בהיסטוריה של מדינת ישראל

שרן השכל:  אתם הכנסתם אותנו למחדל כלכלי מטורף

שרן השכל:  האחריות עליכם לבוא ולהזהיר, להגיד לציבור, כי הציבור היה חייב לדעת את הערכות החסר שעשיתם

שרן השכל:  אם כל משפחה בישראל הייתה מתנהלת בצורה הזאת, בחוסר אחריות כלכלית, הבנק היה מעקל לה אתמול את הבית

שרן השכל:   סמוטריץ' בא לפה ודיבר על זה שהוא צריך לבחור לילדים שלו אם ללכת לחוג כזה או אחר כדי להתנהל באחריות כלכלית, אבל כשמדובר בכסף של אחרים, בכסף של הציבור הישראלי, הוא מפזר אותו

שרן השכל:  אתם הבאתם אותנו לכישלון כלכלי בלתי נתפס

אורית פרקש הכהן: הדוח הזה הוא דוח מאוד מדאיג

אורית פרקש הכהן:  כשחוקקנו את החוק בתקופת החקיקה המשפטית המופקרת, הבנו שלתחזית ההכנסות אין שום בסיס, כשמאז, לצערנו, גם נחת עלינו אירוע הטבח הנוראי הזה וגם החודשים האחרונים

אורית פרקש הכהן:  הדוח הזה מציג תמונה מדאיגה בהסתמך על הנחות מקלות – אין כאן תרחיש של הסתבכות בצפון, אין כאן הארכה של המערכה

אורית פרקש הכהן:  בסוף יש לנו פחות הכנסות ממה שחשבנו ב-35 מיליארד שקלים ויותר הוצאות ממה שתכננו ב-40 מיליארד שקלים

אורית פרקש הכהן:  הממונה על התקציבים הוציא מסמך ב-20 בדצמבר לשר האוצר בו הוא אומר שנדרש שינוי בסדרי העדיפויות כי חברות הדירוג מסתכלות עלינו ואי אפשר יותר לשחק משחקים

אורית פרקש הכהן:  מסמך דומה לזה הוציא הממונה על אגף תקציבים לשר האוצר בנובמבר, שגם בו הוא אמר שנדרש שינוי בסדרי עדיפויות, שנדרש קיצוץ של 16 מיליארד שקלים

אורית פרקש הכהן:  אנחנו יודעים מה קרה בתקציב 2023 בממשלה ובוועדה הזאת, ראינו את החרפה של חמישה מיליארד שקלים שנגנבו, הועברו, ראינו אפס שינוי בסדרי עדיפויות, ראינו ששום משרד לא נסגר אלא בדיוק ההיפך - שהתקציבים שלהם גדלו

אורית פרקש הכהן:  זה באמת לא יאומן ההפקרה הזאת

אורית פרקש הכהן:  מה יהיה שונה בדבר הזה? אני רוצה שתגיד לנו, איתי, כשאתה בא ואתה מציג לנו את דוח ההפרשים החמור הזה, מה מתבצע כעת מול שר האוצר, ומה המחיר הכלכלי שנשלם אם לא תיושמנה ההמלצות במסמך שלכם בעקבות דוח ההפרשים

גלעד קריב: אדוני, אני שמח לשמוע את האמירות שלך לגבי החינוך העצמאי, על כך שלחינוך העצמאי אין בעיה להעביר טבלאות מפורטות של פרטי המשכורת של כל מורה

משה גפני: זה מה שקורה היום

גלעד קריב: בדיון כאן בוועדה התברר שזה לא קורה

גלעד קריב:       כשרואים את השורות התחתונות בדוח ההפרשים, ברור מדוע הדבר לא הוצג לפני תקציב 2023

גלעד קריב:  מה שאני לא מצליח להבין, ואולי נציגי הדרג המקצועי באוצר יסבירו, זה מה מנע מכם לשים את הנתונים האלה על השולחן כבר לפני חודש

גלעד קריב:  ברור לי שרציתם להקפיד בפרטים, אבל אני לא מבין למה הדברים לא היו לפנינו לפני שלושה, ארבעה שבועות

גלעד קריב:  אני רוצה להבין מה היה האתגר המקצועי שמנע מלהביא את הדברים לפנינו לפני הדיון בתקציב 2023, הרי הם משפיעים גם על התמונה הכלכלית של 2024

גלעד קריב:  האם היה מסר שעבר משר האוצר שהוא לא רוצה להציג את הדברים? אולי זה מסביר את הנינוחות להפרת חוק-יסוד

גלעד קריב:  כל הזמן הממשלה מדברת איתנו על מעמדם של חוקי יסוד, על כמה חשוב שלא יפגעו במעמדם של חוקי היסוד, אבל לה עצמה לא הייתה בעיה לרמוס את חוק היסוד

שמחה רוטמן: התפלאתי על כך שגלעד אמר שאם החרדים רוצים תקצוב שווה לילד חרדי הם צריכים להיות בתוך המערכת הממלכתית

שמחה רוטמן:  למה התפלאתי? כי הוא מדבר נגד בג"ץ שהתנועה הרפורמית בעצמה הגישה

שמחה רוטמן:  התנועה הרפורמית הגישה בג"ץ ואמרה שלמי שרוצה ברית מילה לא במסגרת המערכת הממלכתית חייבים לממן את זה בשם השוויון

גלעד קריב: תקים מסלול רפורמי במערך הגיור הממלכתי

שמחה רוטמן: מסתבר שעיקרון השוויון שגרם לבג"ץ בשנת 2004 להגיד שאסור לתת מימון לחרדים כמו לילדים רגילים, שצריך לפגוע להם בתקצוב, לא היה כאשר הגישה בג"ץ התנועה הרפורמית, שאז בג"ץ אמר שאפילו אם הם לא במערכת הממלכתית חייבים לתת להם בדיוק כמו במערכת הממלכתית

גלעד קריב: אתה משקר, כי את הזרמים החרדיים מזמינים למערכת הממלכתית ואת הזרמים הלא אורתודוכסים לא מזמינים

שמחה רוטמן: השוויון חייב להישמר גם בתקציב וגם בדוח ההפרשים

דובי אמיתי: פניתי אליך, יושב ראש ועדת הכספים, לאור הפרסומים האחרונים על כוונות אגף התקציבים לקראת תקציב 2024

דובי אמיתי:  אני חושב שהגיע הזמן לשנות את החשיבה ואת התפיסה בבניית תקציב, ואני גם מצפה מכל חלקי הבית הזה שיירתמו פעם אחת לשנות את התפיסה

דובי אמיתי:  אצלנו בעולם העסקי אנחנו מבינים שמשבר יכול להפוך להזדמנות לצאת יותר מחוזקים

דובי אמיתי:  על אף המשבר הגדול שקרה, על אף המספרים שאני רואה פה בדוח ההפרשים, אני חושב שיש פה הזדמנות לכל חלקי הבית להגדיל את העוגה, להגדיל את ההכנסה

דובי אמיתי:  בשנים האחרונות, לצערי, הלכו לפתרון הקל, לא לפתרון הנכון בתקציבי המדינה

דובי אמיתי:  יש המון כלים להגדיל את ההכנסה

דובי אמיתי:  במקום שאני אצטרך לשמוע שרוצים לכווץ את המשק דרך העלאת מס חברות - -     

משה גפני:  אלה דברים נכונים

משה גפני:  זה יהיה על סדר היום בתקציב 2024

משה גפני:  הבעיה היא שכשאנחנו צריכים לדבר על זה אנחנו מדברים במקום על החינוך העצמאי

דובי אמיתי: אני יושב כאורח מהצד וכמי שמייצג את המגזר העסקי ושומע שמדברים על השוליים שבשוליים

דובי אמיתי:  אולי אפשר לדבר עליהם במקום אחר

משה גפני: נדבר על המכתב הזה, נדבר על הדברים שלך

משה גפני:  אני מסכים עם העיקרון

משה גפני:  במקום לדבר על מס הכנסה, על ביטול נקודות זיכוי, שאלה הדברים שהכי קל לאגף התקציבים לעשות, במקום לדבר על הדברים הגדולים שיגדילו את העוגה - -     

ולדימיר בליאק: בוא נדבר על שר האוצר

ולדימיר בליאק:  למה אתה נופל על אגף התקציבים? בסופו של דבר יש אחראי שקוראים לו שר האוצר בצלאל סמוטריץ

איתי טמקין: 	נגעו פה במצב התקציבי שהשתנה בצורה דרמטית

איתי טמקין:  אנחנו נמצאים בפני רגע שיצטרכו לקבל החלטות, ואני אסביר גם למה

איתי טמקין:  בניגוד למשבר הקורונה שהיה משבר שהיה וחלף, לאירוע הזה יהיו השלכות על בסיס התקציב, הוא ילווה אותנו שנים קדימה, אם בהוצאות ביטחון, בהוצאות ריבית ובהוצאות אזרחיות שלא הולכות להיעלם רגע אחרי שהמצב הביטחוני ישתפר

איתי טמקין:  גם אחרי שהמצב ישתפר הולכים ללוות אותנו הוצאות בבסיס

איתי טמקין:  כדי לטפל בדבר הזה יצטרכו לשנות סדר עדיפויות

איתי טמקין:  סדר עדיפויות אפשר לשנות בהרבה דרכים, אבל חייבים להבין שהוא חייב להשתנות

איתי טמקין:        אני לא מקבל את הטיעונים שעלו פה על כך שהייתה הסתרה של נתונים

איתי טמקין:  העדכונים היו במועדים הקבועים בחוק

איתי טמקין:  היה לנו את הסיפור עם דוח ההפרשים שהיה צריך להיות מוגש ב-1 בנובמבר, וגם התכוונו להגיע איתו לפה ב-1 בנובמבר, אבל המלחמה שפרצה ישר אחרי החגים לא אפשרה להגיש תחזיות שאפשר לעמוד מאחוריהן ב-1 בנובמבר

איתי טמקין:  אם לא הייתה פורצת מלחמה היינו מגיעים במועד הזה לוועדה

איתי טמקין:  לא הצלחנו להגיע במועד הזה כי התחזיות השתנו דרמטית

איתי טמקין:  הצלחנו בשבוע שעבר להעמיד תחזיות שאנחנו יודעים לעמוד מאחוריהן, כשהמשמעות של התחזיות האלו היא שבתקציב החדש לשנת 2024 יצטרכו להיות הכרעות לגבי גובה המסגרות הפיסקליות ואיך מתכנסים אליהן מצד הוצאה או מצד הכנסה

איתי טמקין:       	חבר הכנסת בליאק שאל לגבי 8

איתי טמקין: 8 מיליארד שקל שהצטרפו לצפי ההוצאה ולא נכללו בתקציב המקורי

איתי טמקין:  חלק מה-8

איתי טמקין: 8 מיליארד שקל קשור להוצאות הלחימה, כשההוצאה המרכזית היא תקציב ריבית

איתי טמקין:  תקציב הריבית מתעדכן ב-3

איתי טמקין: 7 מיליארד שקל לעומת התקציב שאושר

ולדימיר בליאק: מה שלא ידעתם במאי?     

איתי טמקין: לא ידענו במאי

איתי טמקין:  תכננו גירעון של אחוז אחד השנה הזאת ואחוז אחד בשנה הבאה

איתי טמקין:  הגירעון השנה הסתיים באזור הארבעה אחוזים, והגירעון שנה הבאה, כל עוד לא יבוצעו צעדים מכנסים, יהיה באזור השישה אחוזים

איתי טמקין:  גירעון של 10% גורם למדינה ללוות הרבה יותר חוב

איתי טמקין:  כשאתה לווה הרבה יותר חוב הוצאות הריבית עולות

איתי טמקין:  זאת ההוצאה הדרמטית ביותר שלא נכללה - -     

ולדימיר בליאק: זה מגיע ל-3

ולדימיר בליאק: 7?     

איתי טמקין: 3

איתי טמקין: 7 מיליארד שקלים הוצאות ריבית

איתי טמקין:  מעבר לגידול של הוצאות הריבית שגם ככה היה בתקציב 2024, מתווסף עכשיו גידול נוסף

אליהו דלל: חשבתם על מלווה מלחמה?     

איתי טמקין: לא היו על זה דיונים במשרד האוצר

איתי טמקין:  כרגע, והציג את זה החשב הכללי באריכות, גיוס החוב מתנהל כשורה, אין שום קושי בגיוס חוב מהציבור

אליהו דלל: הוא זול יותר בדרך כלל

איתי טמקין: אנחנו לא רואים בעיה בדרך המימון

איתי טמקין:  חלק מה-8

איתי טמקין: 8 זה הריבית, חלק זה בגלל העובדה ששער החליפין יותר גבוה ממה שחזינו בתקציב

ולדימיר בליאק: כמה חזיתם בתקציב?     

איתי טמקין: 	סביב 3

איתי טמקין: 4 לדולר

ולדימיר בליאק: זה בעדכון המדדים?       

איתי טמקין: זה חלק מעדכון המדדים

ולדימיר בליאק: זה מגיע לשני מיליארד שקל?     

איתי טמקין: זה מגיע ליותר משני מיליארד

איתי טמקין:  לדבר הזה צריך להוסיף התייקרויות שיש לנו במחירי דלקים שמשפיעות על הסובסידיה בתחבורה הציבורית – זה עוד אירוע שמתקרב ל-700 מיליון שקל - סל בריאות שהתייקר בעוד כ-700 מיליון שקלים בגלל רכיבים שקבועים בחוק שהתייקרו, וגירעונות של קופות חולים שהיו יותר גבוהים ומובילים להתייקרות

ולדימיר בליאק: כל זה לא חזיתם בסוף מאי?     

איתי טמקין: כן

איתי טמקין:  יש שורה ארוכה של נושאים שמתעדכנים כשהתקציב מוגש יותר זמן מראש

איתי טמקין:  בשנת 2023 ידענו להסתדר בתוך המסגרת שאושרה כאן

איתי טמקין:  במידה ולא הייתה מלחמה היינו מצליחים להסתדר

איתי טמקין:  ב-2024 היינו צריכים להגיע לעדכון מסוים גם אם לא הייתה מלחמה

איתי טמקין:  התקציב עובר בממשלה שלושה חודשים לפני שהוא מאושר כאן בקריאה שנייה ושלישית

ולדימיר בליאק: מה שאתה אומר זה שאנחנו מצביעים בכנסת על תקציב שהוא לא רלוונטי

איתי טמקין: אם אתה מוציא את הריבית החוצה - -     

ולדימיר בליאק: 10 מיליארד שקל זה סכום משמעותי

איתי טמקין: אישרנו את התקציב בממשלה בחודש מאי

איתי טמקין:  בצד ההוצאה התקציב של שנת 2023 עמד במסגרות הקבועות בחוק

איתי טמקין:  בתוך אותו דוח מגמות שהונח בספטמבר דיברנו על זה שיש קצב הוצאה גבוה, אבל התקציב ידע להכיל את קצב ההוצאה הגבוה בשנת 2023

איתי טמקין:  לגבי שנת 2024, גם בגלל המלחמה וגם בגלל דברים שלא קשורים למלחמה, יש לנו חריגה מסוימת בהוצאה

איתי טמקין:  אם אתה מוציא את הוצאות הריבית מתקציב של 520 מיליארד שקל, שזה פחות או יותר חמישה-שישה מיליארד שקל, אחוז נקודה משהו - -      

ולדימיר בליאק: אני מצפה שכשאני מצביע על התקציב המספרים יהיו אמיתיים

איתי טמקין: המספרים היו אמיתיים לגמרי

ולדימיר בליאק: אבל אתה אומר שלא

איתי טמקין: יש דברים שהשתנו מאז שאושר התקציב, ונתתי את הדוגמה של מדדים, נתתי דוגמה של ריבית

ולדימיר בליאק: יכול להיות שאם היינו יודעים באישור התקציב לשנת 2024 שיש עוד שמונה מיליארד שקלים הוצאות לא היינו מאשרים שמונה מיליארד שקלים כספים קואליציוניים

איתי טמקין: גם אנחנו כתבנו מסמך מפורט לממשלה כשהיא קיבלה את אותה החלטת ממשלה

איתי טמקין:  גם אנחנו לא תמכנו בחלק ניכר מהסכום שבתוך החלטת הממשלה הזאת

ולדימיר בליאק: אני אשמח לקבל איזה שהוא נייר עם פירוט של הגידול האקסוגני

משה גפני: אני מודה לכם על הצגת הדוח, אני מודה לכל המשתתפים פה